


**Výročná správa**

**Obce Mengusovce**

**za rok 2018**



**Ján Šoltis**

**starosta obce**

**OBSAH str.**

1. Identifikačné údaje obce 3
2. Organizačná štruktúra obce a identifikácia vedúcich predstaviteľov 3
3. Poslanie, vízie, ciele 4
4. Základná charakteristika obce 4
   1. Geografické údaje 4
   2. Demografické údaje 5
   3. Symboly obce 5
   4. História obce 5
   5. Pamiatky 6
   6. Významné osobnosti obce 6
5. Plnenie úloh obce (prenesené kompetencie, originálne kompetencie) 7

5.1. Výchova a vzdelávanie 7

5.2. Zdravotníctvo 7

5.3. Sociálne zabezpečenie 7

5.4. Životné prostredie 7

5.5. Zamestnanosť 7

5.6. Hospodárstvo 7

1. Informácia o vývoji obce z pohľadu rozpočtovníctva 8

6.1. Plnenie príjmov a čerpanie výdavkov za rok 2018 9

6.2. Prebytok/schodok rozpočtového hospodárenia za rok 2018 9

6.3. Rozpočet na roky 2019 - 2021 10

1. Informácia o vývoji obce z pohľadu účtovníctva 10

7.1. Majetok 10

7.2. Zdroje krytia 11

7.3. Pohľadávky 11

7.4. Záväzky 12

1. Hospodársky výsledok za rok 2018 - vývoj nákladov a výnosov 12
2. Ostatné dôležité informácie 14

9.1. Prijaté granty a transfery 14

9.2. Poskytnuté dotácie 14

9.3. Významné investičné akcie v roku 2018 14

9.4. Predpokladaný budúci vývoj činnosti 14

9.5 Udalosti osobitného významu po skončení účtovného obdobia 15

9.6. Významné riziká a neistoty, ktorým je účtovná jednotka vystavená 15

1. **Identifikačné údaje obce**

Názov: obec Mengusovce

Sídlo: Mengusovce 123, 059 36 Mengusovce

IČO: 00326402

Štatutárny orgán obce: starosta obce

Telefón: 052/7754961

E-mail: mengusovce@stonline.sk

Webová stránka: www.mengusovce.sk

1. **Organizačná štruktúra obce a identifikácia vedúcich predstaviteľov**

Starosta obce: Ján Šoltis

Zástupca starostu obce: Peter Gontkovič

Hlavný kontrolór obce: Dana Hojnošová

Obecné zastupiteľstvo:

* Peter Basarík, Mengusovce č. 73
* Martin Gallo, Mengusovce č. 50
* Peter Gontkovič, Mengusovce č. 149
* Ing. Matúš Holmok, Mengusovce č. 191
* Ing. Jaroslav Jaroš, Mengusovce 185
* Mariana Skokanová, Mengusovce č. 192
* Vladimír Wechter, Mengusovce č. 118

Komisie:

Obecné zastupiteľstvo zriadilo na svojom 1. zasadaní dňa 11. 12. 2014 stále komisie:

* komisiu na ochranu verejného záujmu
* komisiu finančnú
* komisiu výstavby, územného plánovania a ochrany verejného poriadku
* komisiu kultúry, mládeže a športu.

Obecný úrad:

* Ing. Marta Alexajová, samostatná odborná referentka
* Andrea Vojčíková, samostatná odborná referentka
* Vladimír Pušpacher, pracovník údržby
* Milan Čonka ml., pracovník údržby
* Milan Čonka, pracovník údržby
* Roman Čonka, pracovník údržby
* Mgr. Ľudmila Gallová, riaditeľka v materskej škole od 1. 9. 2014
* Mgr. Hana Gallová, učiteľka v materskej škole
* Lenka Lešková, vedúca ŠJ, pracovníčka VŠJ a upratovačka v materskej škole

1. **Poslanie, vízie, ciele**

Poslanie obce:. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

Obec financuje svoje potreby z výnosov dane z príjmov poukázaných územnej samospráve, z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže použiť návratné zdroje financovania a prostriedky mimorozpočtových peňažných fondov. Na plnenie rozvojového programu obce alebo na plnenie inej úlohy, na ktorej má štát záujem, možno obci poskytnúť štátnu dotáciu. Svoje úlohy môže obec financovať aj z prostriedkov združených s inými obcami, so samosprávnymi krajmi a s inými právnickými a fyzickými osobami.

Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, má sa zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné. Majetok obce možno použiť na verejné účely a na výkon samosprávy obce. Zásady hospodárenia s majetkom obce určuje obecné zastupiteľstvo.

Podiely na daniach v správe štátu upravuje zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

Ďalšie dotácie v súlade so zákonom o štátnom rozpočte na príslušný rozpočtový rok sa zabezpečujú prostredníctvom Ministerstva financií SR alebo správcu rozpočtovej kapitoly ŠR, do ktorého vecnej pôsobnosti patrí činnosť, ktorá sa má financovať.

Vízie a ciele:

Rozvojový potenciál spočíva hlavne vo významnej polohe sídla v blízkosti Vysokých Tatier. Vďaka svojej polohe a lokalite sa stáva významnou turistickou a atraktívnou oblasťou nie

len pre samotných obyvateľov, ale aj pre turistov a návštevníkov. Lokalita a dostupnosť do spádového mesta Poprad tvorí významný prvok pri voľbe budúceho potencionálneho bydliska

nových obyvateľov. Bohatá história a kultúra obce môže napomôcť pri určovaní ďalšieho smerovania a rozvojového potenciálu územia.

Ďalšie vízie a ciele sú zapracované v Programe rozvoja obce Mengusovce na roky 2015-2022, ktorý je zverejnený aj na internetových stránkach obce http://www.mengusovce.sk/

1. **Základná charakteristika obce**

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

* 1. **Geografické údaje:**

Obec leží na úpätí Vysokých Tatier v nadmorskej výške 825 metrov nad morom, pričom najvyššie položená časť mengusovského chotára sa nachádza vo výške 1040 metrov nad morom. Patrí do ochranného pásma Tatranského národného parku,. Je súčasťou Popradského okresu, ktorý podľa územnosprávneho členenia patrí do Prešovského kraja.

* 1. **Demografické údaje**


Počet obyvateľov : 672

Vývoj počtu obyvateľov :

| Kategória | Spolu | Muži | Ženy |
| --- | --- | --- | --- |
| Vek od 0 – 3 rokov | 33 | 14 | 19 |
| Vek od 3 – 6 rokov | 32 | 17 | 15 |
| Vek od 6 – 16 rokov | 111 | 56 | 55 |
| Vek od 16 – 18 rokov | 16 | 8 | 8 |
| Vek od 18 – 62 rokov | 379 | 184 | 195 |
| Vek nad 62 rokov | 101 | 44 | 57 |
| **Spolu** | **672** | **323** | **349** |

**4.3.Symboly obce**

Erb obce :



Mengusovce svoj erb nemali. Z hľadiska tvorby obecného erbu je najdôležitejšia skutočnosť, že tunajší kostol z druhej tretiny 13. storočia bol zasvätený svätému Tomášovi. Jeho obraz sa zachoval na pečati zo 17. storočia, ktorú používala obec aj cirkev. V strede pečatného poľa vidno postavu muža s kopijou a písmena „S“ a“T“, čo znamená sv. Tomáš. Na pečati je rukopis „SOGILL MENGSFALVEN IMPENS: I.G. R. 1639“. Autor návrhu obecného erbu Ing. Pavol Rataj roku 1994 citlivo vyriešil otázku obecnej symboliky – obecného erbu. Postavu sv. Tomáša nahradil kopijou, ktorú možnou chápať v cirkevnej interpretácii alebo ako spomienku na spišských kopijníkov. Autor tento symbol doplnil o symboly sekery a píly, nástrojov charakterizujúcich prácu v okolitých lesoch, ktoré však tiež možno pochopiť ako atribúty sv. Tomáša, patróna tesárov.

Pečať obce:

Je okrúhla, uprostred s obecným symbolom – erbom a kruhopisom OBEC MENGUSOVCE.

Vlajka obce :

Je vo farbách erbu žltá, červená biela.

**4.4.Historia obce:**

Prvá písomná zmienka o obci pochádza z roku 1398, pritom však s určitosťou vieme, že jej historické pramene siahajú minimálne do obdobia rokov 1245-1250 /postavenie rímsko-katolíckeho kostola/ a zrejme až do čias tatárskeho vpádu, čo znamená do samého začiatku 13.storočia.

Pôvodná dedina – to boli vlastne usadlosti roztrúsené v chotári. V priebehu vývoja sa poloha obce viackrát menila. Napríklad v roku 1583 žili na Guščiencoch 3 rodiny, v roku 1614 na Prciskách 11 rodín, ale v roku 1796 už na Pahvorkách žilo 343 obyvateľov. Trvalo celé storočia, kým sa kustódi z liptovskej hranice pomaly presúvali bližšie ku kostolu na dnešné Intravilanty. Na tomto mieste prečkali tri storočia, reformáciu, protireformáciu a všetky povstania a prenasledovania. Dodnes sa miesto pôvodnej dediny volá „Vyše Vsi“.

Začiatkom 18. storočia sa začali presúvať na dnešné územie. Viackrát vyhoreli, roku 1713 do tla. Ešte v roku 1720 bolo v obci iba 6 gazdov. Predpokladá sa, že v tomto čase vyhorel aj drevený majer na Hliniskách. Podľa konskripcie z r. 1831 už nachádzame obyvateľov presťahovaných na Pahvorkách, takže kostol sv. Tomáša bol poslednou budovou na vyšnom konci dediny. Toto sťahovanie trvalo asi 200 rokov. Roku 1900 mali Mengusovce 54 domov spolu so školou a dvoma kostolmi. V prvej tretine minulého storočia obec zachvátili dva veľké požiare. Najprv horel vyšný koniec a v roku 1921 zhorel celý nižný koniec dediny. V prvej svetovej vojne zahynulo 7 obyvateľov, ktorých mená sú na pamätnej tabuli v evanjelickom chráme. Druhá svetová vojna si vyžiadala 1 život – Ondreja Šoltýsa, ktorý sa zapojil do povstania, zranený bol odvlečený do koncentračného tábora, kde tragickou smrťou zahynul. Po druhej svetovej vojne roku 1946 nastáva povojnové presídľovanie na južné pohraničie. Od nás do Šale – Veče odišlo 7 rodín. Po prekonaní povojnovej krízy sa začína ľuďom lepšie dariť, dedina sa rozrastá. V obci je v tom čase 112 čísel, vrátane Popradského Plesa so 4 budovami. V roku 1960 počas územnej reorganizácie sme boli zlúčení so susednou obcou Štôla. Takýto stav trval až do roku 1990, kedy sa Štôla oddelila.

**4.5.Pamiatky v obci**

Rímsko-katolícky kostol Svätého Tomáša postavený v ranogotickom štýle s románskymi prvkami. Postavený bol v prvej tretine alebo druhej štvrtine 13. storočia na najvyššom pahorku pri veľkej ceste (Via magna). Okolo neho bol múr 80 cm hrubý, asi 2 metre vysoký, ktorým bol kostol obohnaný na spôsob pevnosti. Použitý materiál bol kameň spájaný páleným vápnom. Kostol bol naposledy renovovaný v rokoch 1970 – 1972.

**4.6.Významní rodáci a občania:**

Janko Rodoľub Borbis (1832 – 1912) – rodák z Vrbice pri Liptovskom sv. Mikuláši. Spočiatku bol mendíkom na Hodžovej fare. Keďže bol veľmi nadaný, M. M. Hodža podporoval jeho štúdiá na gymnáziu v Rožňave a lýceu v Kežmarku. V Mengusovciach pôsobil ako učiteľ v r. 1851 – 1856. Učením si šetril na ďalšie štúdiá vo Viedni a v Lipsku. Tu vychádza v nemčine jeho hlavné dielo „O histórii evanjelickej cirkvi v Uhorsku“, za ktoré mu bola v Lipsku udelená hodnosť licenciáta teológie. Štúdiá dokončil v Roztoku a Erlandách. Vo Schwerine vydáva svoje ďalšie dielo „Hochzeits-bräuche der Slowaken“ (Svadobné zvyky Slovákov), v ktorých čerpal z bohatého prameňa mengusovských zvyklostí pri sobášoch. Dr. Karol Kuzmány ho vysvätil za evanjelického kňaza v Turčianskom sv. Martine. Pôsobil v Sliezskom Tešíne, kde redigoval poľský mesačník „Zwiastum evangelizny“. Od roku 1871 pôsobil v Nemecku, kde žil až do svojej smrti v r. 1912

Michal Šoltýs (1802 – 1862) – rodák z Mengusoviec, važecký farár, ktorý prispieval do Cirkevných listov a do Slovenských novín vo Viedni. Jeho dopisy a články uverejňujú Slovenskje národnje novini, časopis Orol tatranský a Slovenské pohľady.

Karol Plicka – profesor a národný umelec, ktorý začal objavovať Tatry v r. 1924 – 1925 práve v Mengusovciach.

Vzdelanostnú a kultúrnu úroveň obce najviac pozdvihol zaslúžilý učiteľ Ľudovít Manco (1905 – 1968), rodák zo Závažnej Poruby, ktorý nastúpil na tunajšiu kantorsko-učiteľskú stanicu v roku 1927 ako učiteľ začiatočník a ktorá bola viac ako 41 rokov jeho jedinou. Vzdelával a vychovával niekoľko generácií, za jeho pôsobenia sa v obci rozvíjalo ochotnícke divadlo, od roku 1933 bol aj kronikárom obce. 4.septembra 2011 bola na jeho počesť na budove dnešnej materskej školy umiestnená pamätná tabuľa.

**5. Plnenie úloh obce (prenesené kompetencie, originálne kompetencie)**

**5.1.Výchova a vzdelávanie**

V obci sa nachádza materská škôlka, ktorá nemá právnu subjektivitu, je organizačnou zložkou obce. Materskú školu navštevuje 23 detí. Strava v MŠ je zabezpečená dodávateľsky. Základná škola, do ktorej dochádza väčšina obyvateľov s povinnou školskou dochádzkou, sa nachádza v meste Svit. Stredná škola sa nachádza v meste Svit a Poprad, kam dochádza prevažná väčšina školopovinných obyvateľov z Mengusoviec.

**5.2. Zdravotníctvo**

V obci sa nenachádza žiadne zdravotné stredisko. Najbližšie obvodné zdravotné zariadenie je v meste Svit na ulici Fraňa Kráľa a v meste Poprad na Baníckej ulici, kde sa nachádza Nemocnica Poprad. Je to nemocnica s poliklinikou. V Poprade sa nachádzajú aj ďalšie významné zariadenia, ako sú Národná transfúzna služba, Poliklinika Adus, či Slovenský Červený kríž. Nemocnica mesta Poprad a ďalšie zdravotné zariadenia slúžia nielen pre obyvateľov mesta, ale aj pre okolité obce. Pre mesto a okolité obce je vytvorený systém o starostlivosť o sociálne slabších, hendikepovaných a rodiny s deťmi. Najbližšia rýchla zdravotná služba je lokalizovaná v obci Štrba, ktorá je od obce vzdialená približne 8 kilometrov. Všeobecný lekár ordinuje v obci jedenkrát v týždni v ambulancii na obecnom úrade.

**5.3.Sociálne zabezpečenie**

V roku 2018 boli vypracované štyri posudky o poskytnutí odkázanosti na sociálnu službu. Obec prispievala na stravné dôchodcom od 62 rokov sumou 0,20 € za obed od 1.7.2018 prispieva na stravné dôchodcom sumou 0,30 €.

**5.4 Životné prostredie**

Obec sa v rámci starostlivosti o životné prostredie stará o pravidelný odvoz a triedenie odpadu, o pravidelnú údržbu verejných priestranstiev a verejnú zeleň. Na zber odpadov sú určené jednotné smetné nádoby KUKA s objemom 110 l. Okrem zberu komunálneho odpadu je v obci zavedený systém zberu separovaného a zmiešaného odpadu. Prepravu a zneškodňovanie komunálneho odpadu zabezpečujú na území obce Brantner Poprad s.r.o. V roku 2018 sa dobudoval na území obce zberný dvor pre Triedený zber komunálnych odpadov. Monitorovacia stanica v Starej Lesnej podáva pravidelné správy o stave kvality ovzdušia.

**5.5 Zamestnanosť**

Obec v spolupráci s Úradom práce, sociálnych vecí a rodiny zamestnala formou menších obecných služieb pre obce pracovníkov, ktorí vykonávali údržbu a opravu verejných priestranstiev, udržiavali čistotu v budovách a objektoch v správe obce. Prínosom bolo zlepšenie sociálnych a ekonomických podmienok a získanie pracovných návykov. Z deviatich pracovníkov sa počas roka piati zamestnali. V spolupráci s ÚPSVaR obec zamestnala na dobu určitú dvoch znevýhodnených uchádzačov o zamestnanie od 01.08.2017 -30.04.2018 a dvoch od 01.05.2018-31.01.2019 na podporu rozvoja miestnej a regionálnej zamestnanosti, ktorí vykonávali údržbu a opravu verejných priestranstiev, udržiavali čistotu v budovách a objektoch v správe obce.

**5.6.Hospodárstvo**

**Obchodné prevádzky v obci**

* + Potraviny, súkromná predajňa, 059 36 Mengusovce 123, Miroslav Dučák
  + Potraviny 059 36 Mengusovce 37, Milan Zeman
  + Pohostinstvo 059 36 Mengusovce 37, Peter Pavlech

**Rekreačné zariadenia**

* + Privát Domček, 059 36 Mengusovce 49, Zdenka Novotná
  + Privát Jasmín, 059 36 Mengusovce 62, Jaroslava Pazderová
  + Privát u Mervarta, 059 36 Mengusovce 74, Natália Mervartová
  + Zrub Benango, rodinný dom č. 117 a 113, 059 36 Mengusovce 191, Matúš Holmok
  + Penzión u Pejtrika, 059 36 Mengusovce 115, Thalia s r. o., Bratislava
  + Rodinný dom č. 92, 059 36 Mengusovce 92, Mgr. Ľubica Skusilová
  + Chalupa a drevenica č. 38, 059 36 Mengusovce 38, Peter Šándor
  + Penzión Kalm, 059 36 Mengusovce 124, Milan Krchnavý
  + Hotel Rogalo, 059 36 Mengusovce 165, firma FREEMON, Starý Smokovec
  + Penzión u Karola, 059 36 Mengusovce 104, Jaroslav Šoltis
  + Chata Klubu českých turistu, 059 36 Mengusovce 153, KČT Brno
  + Čerešňový sad, 059 36 Mengusovce 89-91.

**Ostatné prevádzky:**

* + Stredisko správy a údržby diaľnic, 059 36 Mengusovce
  + Poľnohospodárske družstvo Mengusovce, 059 36 Mengusovce,
  + Mengus s r. o., 059 36 Mengusovce 185

**6. Informácia o vývoji obce z pohľadu rozpočtovníctva**

Základným nástrojom finančného hospodárenia obce bol rozpočet obce na rok 2017.

Obec zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Obecné zastupiteľstvo v Mengusovciach uznesením č.57/2014 zo dňa 6.11.2014 rozhodlo o neuplatňovaní programov obce.

Rozpočet obce na rok 2018 bol zostavený ako vyrovnaný.

Hospodárenie obce sa riadilo podľa schváleného rozpočtu na rok 2018.

Rozpočet obce bol schválený obecným zastupiteľstvom dňa 12.12.2017 uznesením č. 229/2017

nasledovne.

V priebehu roka 2018 bol rozpočet zmenený šesťkrát:

* Rozpočtové opatrenie č.1/2018 schválené dňa 12.03.2018 uznesením č.243/2018 OZ
* Rozpočtové opatrenie č.2/2018 schválená dňa 17.04.2018 uznesením č. 254/2018 OZ
* Rozpočtové opatrenie č.3/2018 schválená dňa 26.06.2018 uznesením č. 263/2018 OZ
* Rozpočtové opatrenie č.4/2018 schválená dňa 25.09.2018 uznesením č. 281/2018 OZ
* Rozpočtové opatrenie č.5/2018 schválené dňa 06.11.2018 uznesením č. 291/2018 OZ
* Rozpočtové opatrenie č.6/2018 schválené dňa 31.12.2018 starostom obce

Pri poslednej zmene rozpočtu bol rozpočet schválený ako vyrovnaný.

**6.1. Plnenie príjmov a čerpanie výdavkov za rok 2018**

|  |  |  |  |  |
| --- | --- | --- | --- | --- |
|  | **Schválený rozpočet** | **Schválený rozpočet**  **po poslednej zmene** | **Skutočné**  **plnenie príjmov/ čerpanie výdavkov**  **k 31.12.2018** | **% plnenia príjmov/**  **% čerpania výdavkov** |
| **Príjmy** |  |  |  |  |
| z toho : |  |  |  |  |
| Bežné príjmy | 280 070,00 | 312 940,00 | 308 311,12 | 98,52 |
| Kapitálové príjmy | 14 540,00 | 28 900,00 | 28 744,02 | 99,46 |
| Finančné príjmy | 36 300 | 49 530,00 | 38 280,69 | 77,28 |
| **Príjmy celkom** | **330 910** | **391 370** | **375335,83** | **95,90** |
| **Výdavky** |  |  |  |  |
| z toho : |  |  |  |  |
| Bežné výdavky | 280 070,00 | 304 615,00 | 270 687,07 | 88,86 |
| Kapitálové výdavky | 50 840,00 | 79 755,00 | 74 049,24 | 92,85 |
| Finančné operácie buranie | 0 | 7000,00 | 0 | 0 |
| **Výdavky celkom** | **330 910** | **391 370** | **344 736,31** | **88,08** |

**6.2. Prebytok/schodok rozpočtového hospodárenia za rok 2018**

|  |  |
| --- | --- |
| Hospodárenie obce | **Skutočnosť k 31.12.2018 v EUR** |
|  |
| Bežné príjmy spolu | 308 311,12 |
| Bežné výdavky spolu | 270 687,07 |
| Rozdiel medzi bežnými príjmami a výdavkami | 37 624,05 |
| Kapitálové príjmy spolu | 28 744,02 |
| Kapitálové výdavky spolu | 74 049,24 |
| Rozdiel medzi kapitálovými príjmami a výdavkami | -45 305,22 |
| **Schodok bežného a kapitálového rozpočtu** | **-7 681,17** |
| Príjmy z finančných operácií | 38 280,69 |
| Výdavky z finančných operácií – splátky úveru | 0 |
| Rozdiel finančných operácií | 38 280,69 |
| Vylúčenie z príjmových fin. operácií cudzie\* | -1275,12 |
| Upravené finančné operácie – čerpanie rezervného fondu | 37 005,57 |
| PRIJMY SPOLU | 375 335,83 |
| VÝDAVKY SPOLU | 344 736,31 |
| Hospodárenie obce | 30 599,52 |
| Vylúčenie z príjmových fin. operácií cudzie\* | -1275,12 |
| Upravený výsledok hospodárenia obce | 29 324,40 |

\*Z príjmových finančných operácií je vylúčená suma 1275,12 € z exekúcie občana, ktorá je určená na odstránenie jeho nepovolenej stavby a prác s tým spojených, ktoré má v budúcnosti realizovať obec.

**Schodok bežného a kapitálového rozpočtu je 7 681,17 €,**  zistený podľa ustanovenia § 10 ods. 3 písm. a) ab) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. bol v rozpočtovom roku 2018 vysporiadaný  **z rezervného fondu.**

Celkové čerpanie rezervného fondu bolo 37 005,57 €.

V skutočnosti sa z účtu rezervného fondu vyčerpalo 7 681,17 € na pokrytie schodku rozpočtu, teda rozdiel **29 324,40**  € sa vráti späť na účet RF.

Navrhujeme nespotrebované prostriedky rezervného fondu v roku 2018 vrátiť späť na účet rezervného fondu.

Na účet RF sa presunu aj finančné prostriedky z prebytkov minulých rokov vo výške **6623,94 €.**

**6.3. Rozpočet na roky 2018 – 2020**

|  |  |  |  |  |
| --- | --- | --- | --- | --- |
|  | **Skutočnosť k 31.12.2018** | **Rozpočet**  **na rok 2019** | **Rozpočet**  **na rok 2020** | **Rozpočet**  **na rok 2021** |
| **Príjmy** |  |  |  |  |
| z toho : |  |  |  |  |
| Bežné príjmy | 308 311,12 | 283000 | 287 000 | 294 000 |
| Kapitálové príjmy | 28 744,02 | 0 | 0,00 | 0,00 |
| Finančné príjmy | 38 280,69 | 17 000 | 0,00 | 0,00 |
| **Príjmy celkom** | **375 335,83** | **300 000** | **287 000** | **294 000** |

|  |  |  |  |  |
| --- | --- | --- | --- | --- |
|  | **Skutočnosť k 31.12.2018** | **Rozpočet**  **na rok 2019** | **Rozpočet**  **na rok 2020** | **Rozpočet**  **na rok 2021** |
| **Výdavky** |  |  |  |  |
| z toho : |  |  |  |  |
| Bežné výdavky | 270 687,07 | 283 000 | 287 000 | 294 000 |
| Kapitálové výdavky | 74 049,24 | 10 000 | 0,00 | 0,00 |
| finančné operácie búranie | 0 | 7000 | 0,00 | 0,00 |
| **Výdavky celkom** | **344 736,31** | **300 000** | **287 000** | **294 000** |

**7.Informácia o vývoji obce z pohľadu účtovníctva**

* 1. **Majetok**

|  |  |  |
| --- | --- | --- |
| **Názov** | **ZS k 1.1.2018 v EUR** | **KZ k 31.12.2018 v EUR** |
| **Ost. dlhodobý nehm.majetok** | **0** | **16636,00** |
| **Stavby** | **848 372,47** | **882516,44** |
| **Samostatné hnuteľné veci** | **41 927,26** | **66948,36** |
| **Dopravné prostriedky** | **79 532,15** | **81224,15** |
| **Drobný dlhodobý hmotný majetok** | **28 189,93** | **37129,15** |
| **Pozemky** | **33617,62** | **33617,62** |
| **Umelecké diela a zbierky** | **1050,00** | **1050,00** |
| **Obstaranie DHM** | **9 432,06** | **7282,06** |
| **Dlhodobý fin. majetok** | **81116,38** | **81116,38** |
| **Materiál na sklade** | **1924,76** | **2490,03** |
| **Pokladnica** | **447,19** | **1309,65** |
| **Ceniny** | **780,25** | **681,15** |
| **Bankové účty** | **70510,69** | **63138,25** |
| **Odberatelia** | **0** | **0** |
| **Ostatné pohľadávky** | **754,44** | **486,85** |
| **Pohľadávky TKO** | **8422,34** | **8512,57** |
| **Pohľadávky Daň** | **798,29** | **949,08** |
| **Iné pohľadávky pokuty** | **485,88** | **475,88** |
| **Náklady budúcich období** | **1117,76** | **1216,55** |
| **Opravné položky k pohľadávkam** | **-7040,34** | **-7148,51** |
| **Spolu** | **1 201 439,13** | **1 279 631,66** |

**7.2. Zdroje krytia**

|  |  |  |
| --- | --- | --- |
| Názov | ZS k 1.1.2018 v EUR | KZ k 31.12.2018 v EUR |
| **Oprávky DNM** | **0** | **10980** |
| **Oprávky k stavbám** | **450061,82** | **479583,84** |
| **Oprávky k sam. hnut. veciam** | **24999,02** | **31188,70** |
| **Oprávky k dopravným prostriedkom** | **25439,23** | **37207,79** |
| **Oprávky k drobnému DHM** | **14614,62** | **18366,98** |
| **Opravná položka k nedokon. DHM** | **1498,38** | **1498,38** |
| **Krátkodobé bankové úvery** | **0** | **0** |
| **Dodávatelia** | **15849,28** | **1191,44** |
| **Krátkodobé rezervy** | **900** | **1000** |
| **Prijaté preddavky** | **708,83** | **847,59** |
| **Zamestnanci** | **6500,74** | **6955,71** |
| **Zúčtovanie s orgánmi Soc. a zdrav. poist** | **3815,52** | **4089,21** |
| **Daň s príjmov** | **0** | **0** |
| **Ostatné priame dane** | **772,28** | **812,53** |
| **Iné záväzky** | **3,57** | **1282,96** |
| **Výnosy budúcich období** | **250855,54** | **253326,11** |
| **Bankové úvery** | **0** | **0** |
| **Nevysporiadaný výsledok hosp.** | **376144,60** | **404750,33** |
| **Záväzky zo soc. fondu** | **669,97** | **182,82** |
| **Účet ziskov a strát** | **28605,73** | **26367,27** |
| **SPOLU** | **1 201 439,13** | **1 279 631,66** |

Analýza významných položiek z účtovnej závierky:

Obec v roku 2018 zrealizovala rekonštrukciu ciest v obci v sume 25 081,60 € , vybudovala kamerový systém v obci v sume 7527,00 €.

Obec prijala v roku 2018 transfer v sume 28 744,02 €. Transfer bol prijatý z Ministerstva životného prostredia na **realizovaný projekt „Triedený zber komunálnych odpadov v obci Mengusovce“, ktorý je podporený Európskou úniou a Ministerstvom životného prostredia SR Kohézny fond.**

**7.3. Pohľadávky**

|  |  |  |
| --- | --- | --- |
| **Pohľadávky** | **Zostatok**  **k 31.12 2017** | **Zostatok**  **k 31.12 2018** |
| **daňové** |  |  |
| Daň z nehnuteľnosti | 135,39 | 184,48 |
| Daň za psa | 50 | 50 |
| Daň za ubytovanie | 612,90 | 219,30 |
| **nedaňové** |  |  |
| TKO | 8422,34 | 8512,57 |
| Pokuty a penále | 485,88 | 475,88 |
| Ostatné pohľadávky | 754,44 | 486,85 |

Najvýznamnejšou pohľadávkou sú nedoplatky za komunálny odpad a drobný stavebný odpad. Ostatné pohľadávky sú v lehote splatnosti významnú časť tvorí preplatok za elektrickú energiu a plyn.

* 1. **Záväzky**

|  |  |  |
| --- | --- | --- |
| **Záväzky** | **Zostatok**  **k 31.12 2017** | **Zostatok**  **k 31.12 2018** |
| voči bankám | 0 | 0,00 |
| voči zamestnancom mzdy 12/2018 | 6500,74 | 6955,71 |
| voči poisťovniam mzdy 12/2018 | 3815,52 | 4089,21 |
| voči daňovému úradu mzdy 12/2018 | 772,28 | 812,53 |
| sociálny fond | 85,07 | 182,82 |
| rezervy | 900 | 1000 |
| prijaté preddavky | 708,83 | 847,59 |

1. **Hospodársky výsledok za 2018 - vývoj výnosov a nákladov**

|  |  |  |
| --- | --- | --- |
| **Popis /číslo účtu a názov/** | **Suma k 31.12.2017** | **Suma k 31.12.2018** |
| 1. **tržby za vlastné výkony a tovar** |  |  |
| 602 - Tržby z predaja služieb | 3064,72 | 2705,24 |
| 1. **daňové a colné výnosy a výnosy z poplatkov** |  |  |
| 632 - Daňové výnosy samosprávy   * podielové dane * daň z nehnuteľností * daň za psa * daň za ubytovanie | 235 236,56  205 865,52  15 994,95  879,99  4448,60 | 254 363,90  223 704,70  24 508,65  844,15  5 306,40 |
| 633 - Výnosy z poplatkov   * správne poplatky * KO * iné | 11 978,37  2514,68  9 472,69 | 12488,29  1338  9487,94  1662,35 |
| 1. **finančné výnosy** |  |  |
| 662 - Úroky | 0 | 0 |
| 1. **výnosy z transferov a rozpočtových príjmov v obciach, VÚC a v RO a PO zriadených obcou alebo VÚC** |  |  |
| 693 - Výnosy samosprávy z bežných transferov zo ŠR   * bežný transfer na | 27 730,86 | 17307,23 |
| 694 - Výnosy samosprávy z kapitálových transferov zo ŠR   * zúčtovanie kapitálového transferu zo ŠR | 13 469,80 | 15503,83 |
| 695 Výnos z BT od EU | 0 | 8350,68 |
| 696 Výnosy z KT od EU | 0 | 10782,41 |
| 697 - Výnosy samosprávy z bežných transferov od ostatných subjektov mimo verejnej správy | 1 518,34 | 1486,68 |
| 698 - Výnosy samosprávy z kapitálových transferov od ostatných subjektov mimo verejnej správy   * zúčtovanie kapitálového transferu od ostatných subjektov mimo verejnej správy | 1 710,66 | 1655,80 |
| 1. **ostatné výnosy** |  |  |
| 648 - Ostatné výnosy | 7 044,09 | 5071,10 |
| 1. **zúčtovanie rezerv, opravných položiek, časového rozlíšenia** |  |  |
| 653 - Zúčtovanie ostatných rezerv z prevádzkovej činnosti  658 - Zúčtovanie ostatných opravných položiek z prevádzkovej činnosti | 900,00  918,54 | 900  1273,83 |

|  |  |  |
| --- | --- | --- |
| **Popis /číslo účtu a názov/** | **Suma k 31.12.2017** | **Suma k 31.12.2018** |
| 1. **spotrebované nákupy** |  |  |
| 501 - Spotreba materiálu | 18 383,69 | 20243,74 |
| 502 - Spotreba energie   * elektrická energia * plyn * voda | 6 469,91  2 984,58  3 129,77  355,56 | 6418,75  2 946,43  3 093,20  379,12 |
| 1. **služby** |  |  |
| 511 - Opravy a udržiavanie   * oprava | 9 878,85 | 4900,37 |
| 512 - Cestovné | 47,60 | 149,30 |
| 513 - Náklady na reprezentáciu | 511,35 | 319,05 |
| 518 - Ostatné služby | 42 524,36 | 47242,74 |
| 1. **osobné náklady** |  |  |
| 521 - Mzdové náklady | 111 272,09 | 117536,90 |
| 524 - Zákonné sociálne náklady | 36 971,16 | 39316,02 |
| 527 - Zákonné sociálne náklady | 5 618,80 | 5563,90 |
| 1. **odpisy, rezervy a opravné položky** |  |  |
| 551 - Odpisy DNM a DHM   * odpisy z vlastných zdrojov * odpisy z cudzích zdrojov | 36 937,68 | 51636,62 |
| 553 - Tvorba ostatných rezerv | 900,00 | 1000 |
| 558 - Tvorba ostatných opravných položiek   * k daňovým pohľadávkam * k nedaňovým pohľadávkam | 1 198,37  0,00  7040,34 | 1382  0,00  7148,51 |
| 1. **finančné náklady** |  |  |
| 562 - Úroky | 1,72 | 0 |
| 568 - Ostatné finančné náklady | 2 262,79 | 3073,66 |
| 1. **náklady na transfery a náklady z odvodov príjmov** |  |  |
| 586 - Náklady na transfery z rozpočtu obce, VÚC subjektov mimo verejnej správy | 4 540,00 | 2691,27 |
| 1. **ostatné náklady** |  |  |
| 548 - Ostatné náklady na prevádzkovú činnosť | 586,94 | 1358,79 |
| 1. **dane z príjmov**   591 - Splatná daň z príjmov | 0 | 0 |
| **Hospodársky výsledok**  **/+ kladný HV, - záporný HV/** | +28 605,73 | +26 367,27 |

Hospodársky výsledok kladný v sume 26 367,27 EUR bude zúčtovaný na účet 428

1. **Ostatné dôležité informácie** 
   1. **Prijaté granty a transfery**

V roku 2018 boli prijate transfery v sume **28 744,02** €. Transfer bol prijatý na Triedený zber komunálnych odpadov v obce Mengusovce. Projekt bude začatý v roku 2017 a ukončený v roku 2018.

|  |  |  |
| --- | --- | --- |
| **Poskytovateľ dotácie** | **Suma v EUR** | **Účel** |
| Ministerstvo životného prostredia SR | 28 744,02 | Triedený zber komunálnych odpadov v obce Mengusovce |

* 1. **Poskytnuté dotácie**

V roku 2018 obec poskytla zo svojho rozpočtu dotácie v zmysle VZN č. 2/2013 o poskytovaní dotácií z rozpočtu obce:

|  |  |  |  |
| --- | --- | --- | --- |
| **Žiadateľ dotácie**  **Účelové určenie dotácie : - 1 -** | **Suma poskytnutých finančných prostriedkov**  **- 2 -** | **Suma skutočne použitých finančných prostriedkov**  **- 3 -** | **Rozdiel**  **(stĺ.2 - stĺ.3 )**  **- 4 -** |
| Centrum voľného času Life Academy s.r.o. | 120 | 120 | 0 |
| Centrum voľného času Svit | 120 | 120 | 0 |
| ŠJK TAVAROK , Mengusovce 191 úhrada nákladov spojených s účasťou na súťažiach | 1 600 | 1 600 | **0** |
| 1. FC Mengusovce | 1 000 | 1 000 | **0** |
| ŠJK JAGAL, Mengusovce 131 | 800 | 800 | **0** |
| Lea Javoreková, Mengusovce 18, podpora jazdeckého športu | 400 | 400 |  |
| Cirkevný zbor ev. cirkvi a.v. na Slovensku Mengusovce | 250 | 250 | **0** |
| Bratská jednota baptistov, CZ Poprad, stanica Mengusovce | 150 | 150 | **0** |

* 1. **Významné investičné akcie v roku 2018**

Najvýznamnejšie investičné akcie realizované v roku 2018:

* rekonštrukcia ciest v obci Mengusovce asfaltovanie 29 081,60 €
* vybudovanie kamerového systému 7527,00 €
* rekonštrukcia kotla v MŠ 5 754,00 €
* stavby a prístroje na zberný dvor v obci Mengusovce **33 940,64** €,

financovanie **28 744,02** z Ministerstva životného prostredia na **realizovaný projekt „Triedený zber komunálnych odpadov v obci Mengusovce“,** **ktorý je podporený Európskou úniou a Ministerstvom životného prostredia SR Kohézny fond. spoluúčasť obce na projekte bola vo výške 1819,65 € a stavebné úpravy z prostriedkov obce boli vo výške 3376,97 €.**

* 1. **Predpokladaný budúci vývoj činnosti**

Obec bude pokračovať v činnosti obce a bude plniť úlohy, ktoré jej ukladajú príslušné zákony. Obec sa bude snažiť o opatrenia a aktivity, potrebné pre dosiahnutie vyváženej úrovne rozvoja obce a udržateľného rozvoja.

Predpokladané investičné akcie realizované v budúcich rokoch:

* Oprava ciest v obci r. 2019
* Miestny rozhlas r.2019
  1. **Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia, za ktoré sa vyhotovuje výročná správa.

* 1. **Významné riziká a neistoty, ktorým je účtovná jednotka vystavená**

Obec môže považovať za významné riziko závislosť od štátneho rozpočtu, od dotácií. Obec toto riziko nevie ovplyvniť

Vypracoval: Vojčíková Andrea Schválil: Šoltis Ján, starosta obce,

V Mengusovciach dňa 08.2.2019

**Prílohy:**

* Individuálna účtovná závierka: Súvaha, Výkaz ziskov a strát, Poznámky
* Výrok nezávislého audítora k individuálnej účtovnej závierke